Държавен вестник, бр. 10, 2013 г., стр. 17

БРОЙ  10	
Д Ъ Р Ж А В Е Н  В Е С Т Н И К 	
СТР.  17  
по искане на компетентната институция и за 
нейна сметка институцията по пребиваване 
или престой на лицето. 
(9) Съдебна правна помощ се предоставя 
съгласно нормите, които се прилагат при 
правна помощ по граждански дела. 
Член 29
Освобождаване от такси и легализация
(1) Освобождаването от или намаляването 
на такси, определени от правните разпоредби 
на едната Договаряща държава, за удосто-
верения и други документи, които съгласно 
тези правни разпоредби се представят, важи 
също за съответните удостоверения и дру-
ги документи, които се изискват съгласно 
правните разпоредби на другата Договаряща 
държава при прилагането на тази Спогодба. 
(2) Всички видове документи, писмени 
заявления, жалби и удостоверения, предос-
тавяни при прилагането на тази Спогодба, 
не подлежат на легализация. 
Член 30
Подаване на документи
(1) Заявления, декларации или жалби, 
подадени при органа, институцията или 
друга компетентна служба на едната Догова-
ряща държава, с оглед прилагането на тази 
Спогодба или законодателството на едната 
Договаряща държава се смятат за заявления, 
декларации или жалби, подадени при органа, 
институцията или друга компетентна служба 
на другата Договаряща държава.
(2) Заявление за обезщетение, подаде-
но съгласно законодателството на едната 
Договаряща държава, се смята за заявле-
ние за съответното обезщетение съгласно 
законодателството на другата Договаряща 
държава, освен ако заявителят изрично по-
иска правото на обезщетение да се определи 
съгласно законодателството само на едната 
Договаряща държава.
(3) Заявления, декларации или жалби, 
които се подават съгласно законодателството 
на едната Договаряща държава в определен 
срок пред органа, институцията или друга 
компетентна служба, се считат за своевремен-
но подадени, ако това е направено в същия 
срок пред съответния орган, институция 
или друга компетентна служба на другата 
Договаряща държава.
(4) При прилагане на разпоредбите на 
алинеи 1 – 3 от този член горепосочените 
институции незабавно изпращат заявленията, 
декларациите или жалбите на съответните 
институции на другата Договаряща държава 
непосредствено или чрез органа за връзка.
Член 31
Изплащане на парични обезщетения
(1) Институцията, компетентна за пре-
доставянето на обезщетението съгласно 
тази Спогодба, се освобождава от своето 
задължение, като разпореди в своята наци-
онална валута превеждането на паричните 
средства в полза на правоимащото лице в 
другата Договаряща държава.
(2) Превеждането на паричните средства 
по алинея 1 на този член се извършва в 
конвертируема валута по курса на деня, в 
който е извършен преводът.
Член 32
Вземания за надплатени пенсии
Ако компетентната институция на едната 
Договаряща държава е изплатила пенсия в 
размер, по-голям от този, който се полага на 
правоимащото лице, тя може да поиска от 
компетентната институция на другата Дого-
варяща държава задържане на надплатената 
сума от полагащата се неизплатена сума, 
определена от компетентната институция 
на другата Договаряща държава, която не е 
започнала изплащането є на правоимащото 
лице. Така спряната сума се изплаща ди-
ректно на компетентната институция, която 
е поискала това. 
Член 33
Процедура за изпълнение 
(1) Подлежащите на изпълнение реше-
ния в областта на социалната сигурност, 
издадени от компетентните органи или 
институции, както и изпълнимите съдебни 
решения от едната Договаряща държава се 
признават като такива от другата Догова-
ряща държава.
(2) Признаването може да бъде отказано 
само в случай, че то противоречи на об-
ществения ред на Договарящата държава, 
в която трябва да се признае решението.
(3) Признатите съгласно алинея 1 на този 
член изпълними решения се изпълняват в 
другата Договаряща държава. Процедура-
та по изпълнението се извършва съгласно 
правните разпоредби, които се прилагат в 
Договарящата държава, на чиято територия 
трябва да се приложи изпълнението на съ-
ответното решение. 
Член 34
Решаване на спорове
Компетентните органи на Договарящите 
държави уреждат, доколкото е възможно, 
всички спорове, които възникват във връз-
ка с тълкуването или прилагането на тази 
Спогодба, в съответствие с нейния дух и 
основни принципи.